Die ‘Dame van Parys’ is in puin | Netwerk24
Deur Reuters 15 April 2019 22:14
Die Notre-Dame-katedraal in Parys is Maandagaand binne 90 minute in ’n verskriklike brand deels in puin gelê.
Rook borrel uit die Notre-Dame-katedraal, wat Maandagmiddag aan die brand geslaan het. Foto: Reuters
Terwyl die historiese katedraal in vlamme opgaan met brandbestryders wat hom heldhaftig probeer red, het omstanders op die oewer van die rivier saggies gesange gesing.
Teen laataand is water steeds na die hart van die katedraal, die middelskip of naaf, gespuit om die brand onder bedwang te probeer bring.
Houtwerk in die kerk en die eeue oue handewerk van vakmanne is verwoes. Na wat berig word kon kunswerke en waardevolle geskiedkundige skatte soos die doringkroon gered word.
Die katedraal dateer van die 12de eeu en is bekend om die roman van Victor Hugo, The Hunchback of Notre-Dame, met miljoene toeriste wat dit jaarliks besoek.
Kyk na die fotogalery
Volgens omstanders het van die drakekopspuiers (gargoyles) die brand weerstaan.
Die Dame van Parys
6. Die roosvensters se deursnee is 10 m.
7. Die tweeling-kloktorings is 69 m hoog en het 387 trappe.